cyanic-selkie/wikianc huggingface dataset:
అణ్వాయుధం
యురేనియం బాంబు నిర్మించడం ఎలా?
నిజానికి యురేనియం బాంబుని తయారు చెయ్యటం పెద్ద కష్టం ఏమీ కాదు: కల్తీ లేని రెండు తేలిక యురేనియం “ముద్దలు” తీసుకుని వాటిని ఒకదానితో మరొకటి జోరుగా ఢీకొనేటట్లు చెయ్యాలి, అంతే. ఒకే ఒక విషయం గుర్తుపెట్టుకోవాలి. అవి ఢీకొన్న తరువాత "అతుక్కుపోయిన ముద్ద" మొత్తం గరిమ యురేనియం యొక్క “కీలక గరిమ”ని మించాలి, అంతే. ఇక్కడ వివరాలు అన్నీ అరటి పండు ఒలిచినట్లు చెపుతూ పోతే ఇది భౌతిక శాస్త్రంలో పాఠం అయిపోతుంది. బాంబు పేలే లోగా పాఠకులకి నిద్ర వచ్చేస్తుంది. కనుక టూకీగా తెముల్చుదాం. హీరోషిమా మీద పేలిన బాంబుని చెయ్యటానికి 100 పౌనుల స్వచ్ఛమైన తేలిక యురేనియంని వాడేరు ట. కనుక 100 పౌనుల స్వచ్ఛమైన తేలిక యురేనియం ఒక కుర్ర కుంకకి ఇచ్చి, వాడికో ఫిరంగిలాంటి పరికరం ఇస్తే బాంబు తయారు! ఫిరంగిలో సగం యురేనియం ముద్దని, ఎదట మిగిలిన సగాన్ని పెట్టి, గురి తప్పకుండా రెండు ముద్దలని ఢీకొట్టిస్తే అది పేలుతుంది.
ఇక్కడ కీలకమైనది కష్టమైనది ఏమిటంటే యురేనియంని శుద్ధి చేసి, విడదీయటం. సహజ సిద్దంగా గనులలో దొరికే యురేనియం ఖనిజంలో వెయ్యింట ఏడు పాళ్లు తేలిక యురేనియం ఉంటుంది. నూటికి నూరు పాళ్లు తేలిక యురేనియం ఉండేటట్లు దీనిని పరిపూర్ణంగా శుద్ధి చెయ్యాలి. రెండవ ప్రపంచ యుద్ధంలో అమెరికా వారు ఒక ఏడు శ్రమించి 100 పౌనుల శుద్ధ తేలిక యురేనియంని కూడగట్టగలిగేరు. యుద్ధం అయిపోయిన తరువాత ఉష్ణ విసరణం (thermal diffusion) అనే పద్ధతి ఉపయోగించి, టెఫ్లాన్ తో వడపోసి శుద్ధి చేసే ప్రక్రియ కనుక్కున్నారు. ఇప్పుడు ఇంకా అధునాతనమైన ప్రక్రియలు ఉన్నాయి. వీటిల్లో ముఖ్యమైనది అపకేంద్రయంత్రం (centrifuse) సహాయంతో చెయ్యటం పేరెన్నికగన్న పద్ధతి.
హీరీషిమా మీద పేల్చిన యురేనియం బాంబు దరిదాపు 5 టన్నుల బరువు ఉంటుంది. అందులో ఉన్న తేలిక యురేనియం 175 పౌనులు (లేదా 80 కిలోగ్రాములు). ఇందులో కేవలం 0.0015 పౌనుల (అంటే, 700 మిల్లీగ్రాములు లేదా 30 వడ్లగింజల బరువు) పదార్థమే శక్తిగా మారింది. పేలిన బాంబు 16,000 టన్నుల టి.ఎన్.టి. పేలినంత శక్తిని విడుదల చేసింది.
ప్లూటోనియం బాంబు నిర్మించడం
యురేనియం కంటే ప్లూటోనియంతో బాంబు నిర్మించటం తేలిక. ప్లూటోనియం కీలక గరిమ 13 పౌనులే. సీసం సాంద్రమైన పదార్థం అనుకుంటే, ప్లూటోనియం సాంద్రత సీసానికి రెట్టింపు. ఇంత ఎక్కువ సాంద్రత ఉంది కనుక 13 పౌనుల ప్లూటోనియం 12 ఔన్సుల కోకాకోలా డబ్బాలో పట్టెస్తుంది. ఈ 13 పౌనుల ప్లూటోనియంలో ఉన్న ప్రతి అణువు పేలిపోతే 100 కిలోటన్నుల టి. ఎన్. టి. (TNT) పేలినంత శక్తి విడుదల అవుతుంది. అమెరికా అలమగొర్డొలో ప్రయోగాత్మకంగా పేల్చినది పూర్తిగా పేలలేదు. బాంబులో పెట్టిన ప్లూటోనియంలో 20 శాతం మాత్రమే పేలింది. కనుక అది విడుదల చేసిన శక్తి కేవలం 20,000 టన్నుల టి. ఎన్. టి.తో సమానం. తరువాత్తరువాత అమెరికా, రష్యాలు పోటాపోటీగా పేల్చిన బాంబులతో పోల్చితే ఇది కేవలం సిసింద్రీ. ఈ సిసింద్రీ పేలుడు చూసేసరికే ఆపెన్‌హైమర్ కి గొంతుకలో తడారిపోయి, భగవద్గీతలో ఉన్న దివిసూర్య సహస్రస్య… అన్న శ్లోకం జ్ఞాపకం వచ్చేసింది ట.
జపాన్‌కు చెందిన చారిత్రక పట్టణం హీరోషిమా. ఇది జపాన్ యొక్క పెద్ద ద్వీపమైన హోంషులో ఉంది. రెండవ ప్రపంచ యుద్ధం చివరిలో 1945, ఆగష్టు 6న అమెరికా అణుబాంబుకు గురై నగరం భస్మీపటలమైంది. అణుబాంబుకు గురైన తొలి నగరం కూడా ఇదే.
భారతదేశం శాస్త్ర, సాంకేతిక రంగాలలో సంచలన విజయాల, అద్భుతమైన ప్రగతిని సాధించడంలో కీలకపాత్ర వహించిన వారిలో రాజారామన్న ఒకరు. భారతదేశం అణుబాంబును తయారు చేయడంలో ఈయన కీలకపాత్ర పోషించారు.
మూలాలు
వర్గం:ఆయుధాలు వర్గం:భౌతిక శాస్త్రం
లఖ్‌నాడన్ శాసనసభ నియోజకవర్గం
లఖ్‌నాడన్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సివ్‌నీ జిల్లా, మాండ్లా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఘోసి లోక్‌సభ నియోజకవర్గం
ఘోసి లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
కొత్తపల్లి (లింగపాలెం మండలం)
గణాంకాలు
2011 భారత జనగణన గణాంకాల ప్రకారం ఈ గ్రామం 811 ఇళ్లతో, 3098 జనాభాతో 1146 హెక్టార్లలో విస్తరించి ఉంది. గ్రామంలో మగవారి సంఖ్య 1564, ఆడవారి సంఖ్య 1534. షెడ్యూల్డ్ కులాల సంఖ్య 797 కాగా షెడ్యూల్డ్ తెగల సంఖ్య 9. గ్రామం యొక్క జనగణన లొకేషన్ కోడ్ 587962.
2001 వ.సంవత్సరం జనాభా లెక్కల ప్రకారం గ్రామ జనాభా 2787. ఇందులో పురుషుల సంఖ్య 1416, మహిళల సంఖ్య 1371, గ్రామంలో నివాసగృహాలు 680 ఉన్నాయి.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల, ఒక ప్రైవేటు జూనియర్ కళాశాల ఉన్నాయి. సమీప బాలబడి లింగపాలెంలో ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల ధర్మాజీగూడెంలోను, ఇంజనీరింగ్ కళాశాల ఏలూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఏలూరులో ఉన్నాయి. సమీప వృత్తి విద్యా శిక్షణ పాఠశాల చింతలపూడిలోను, అనియత విద్యా కేంద్రం లింగపాలెంలోను, దివ్యాంగుల ప్రత్యేక పాఠశాల ఏలూరు లోనూ ఉన్నాయి.
ప్రభుత్వ వైద్య సౌకర్యం
కొత్తపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో ఒక ప్రైవేటు వైద్య సౌకర్యం ఉంది. ఎమ్బీబీయెస్ కాకుండా ఇతర డిగ్రీలు చదివిన డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
కొత్తపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
కొత్తపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
గొల్లపల్లి సూర్యారావు
గొల్లపల్లి సూర్యారావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో వై.ఎస్.రాజశేఖర్ రెడ్డి మంత్రివర్గంలో పశుసంవర్థక శాఖా మంత్రిగా పని చేశాడు. గొల్లపల్లి సూర్యారావు ప్రస్తుతం తెలుగుదేశం పార్టీ ఆంధ్రప్రదేశ్ రాష్ట్ర ఉపాధ్యక్షుడిగా పని చేస్తున్నాడు.
జననం, విద్యాభాస్యం
గొల్లపల్లి సూర్యారావు 15 ఫిబ్రవరి 1951లోఆంధ్రప్రదేశ్ తూర్పు గోదావరి జిల్లా, రావులపాలెంలో జన్మించాడు.
రాజకీయ జీవితం
గొల్లపల్లి సూర్యారావు తెలుగుదేశం పార్టీ ద్వారా రాజకీయాల్లోకి వచ్చి 1989లో జరిగిన అసెంబ్లీ ఎన్నికల్లో అల్లవరం నియోజకవర్గం నుండి పోటీ చేసి ఓడిపోయాడు. ఆయన 2004లో జరిగిన అసెంబ్లీ ఎన్నికల్లో అల్లవరం నియోజకవర్గం నుండి కాంగ్రెస్ అభ్యర్థిగా పోటీ చేసి ఎమ్మెల్యేగా గెలిచి వైఎస్ రాజశేఖర్ రెడ్డి మంత్రివర్గంలో చిన్న పరిశ్రమల శాఖ మంత్రిగా పని చేశాడు. ఆయన 2014లో రాష్ట్ర విభజన అనంతరం కాంగ్రెస్ పార్టీని వీడి తెలుగుదేశం పార్టీలో చేరి 2014లో జరిగిన అసెంబ్లీ ఎన్నికల్లో పోటీ చేసి ఎమ్మెల్యేగా గెలిచి 2019లో ఓడిపోయాడు.
మూలాలు
వర్గం:1951 జననాలు వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (2014)
విఎంసి ప్రొడక్షన్స్
విఎంసి ప్రొడక్షన్స్ (విజయ మారుతి క్రియేటివ్స్ ప్రైవేట్ లిమిటెడ్), తెలుగు సినీ నిర్మాణ సంస్థ. దీని కార్యాలయం తెలంగాణలోని హైదరాబాదులో ఉంది.
పంపిణీ
ఈ సంస్థ 400కి పైగా చిత్రాలను సెడెడ్ ప్రాంతంలో పంపిణీ చేసింది.
ఇతర లంకెలు
వర్గం:సినీ నిర్మాణ సంస్థలు వర్గం:1978 స్థాపితాలు
డీన్ జోన్స్ (క్రికెట్ ఆటగాడు)
డీన్ మెర్విన్ జోన్స్ ( డీన్ మెర్విన్ జోన్స్, 24 మార్చి , 1961 - 24 సెప్టెంబర్ , 2020 ) ఒక ఆస్ట్రేలియా క్రికెట్ జట్టు మాజీ ఆటగాడు, కోచ్. డీన్ జోన్స్ ఆస్ట్రేలియా క్రికెట్ లో అత్యంత ప్రతిభావంతుల్లో ఒకడిగా గుర్తింపు తెచ్చుకున్నారు. 80, 90వ దశకాల్లో అనేక వీరోచిత ఇన్నింగ్స్ లతో ఆస్ట్రేలియాకు ఎన్నో విజయాలు అందించారు అతను ఆస్ట్రేలియా క్రికెట్ జట్టు కోసం టెస్ట్ క్రికెట్, వన్డే క్రికెట్ ఆడాడు.టోర్నమెంట్లలో ఆడారు. 1987లో ఆస్ట్రేలియా తొలి వన్డే వరల్డ్ కప్ నెగ్గడంతో కీలకపాత్ర పోషించారు  అతను 52 టెస్ట్ మ్యాచ్‌లలో 3631 పరుగులు చేసిన కుడిచేతి వాటం స్పిన్నర్. అతను గరిష్టంగా 216 పరుగులు చేసి బౌలింగ్‌లో 1 వికెట్ కైవసం చేసుకున్నాడు. అతని బౌలింగ్ సగటు 64.00. అతను 164 వన్డేలు ఆడాడు, 44.61 సగటుతో 6068 పరుగులు చేశాడు, అతని అత్యధికం 165. అతని బౌలింగ్ సగటు 27.00. అతను 245 ఫస్ట్ క్లాస్ మ్యాచ్‌లలో కూడా ఆడాడు, 19188 పరుగులు, 285 లిస్ట్ ఎ మ్యాచ్‌లు చేశాడు. అతను టెస్ట్ క్రికెట్, వన్డేలలో ఉత్తమ బ్యాట్స్ మాన్, ఫీల్డర్గా విస్తృతంగా పరిగణించబడ్డాడు. 1980 ల చివరలో, 1990 ల ప్రారంభంలో, అతను ప్రపంచంలోని ఉత్తమ వన్డే బ్యాట్స్ మెన్లలో ఒకరిగా పరిగణించబడ్డాడు. 2019 లో, జోన్స్ ఆస్ట్రేలియన్ క్రికెట్ హాల్ ఆఫ్ ఫేమ్‌లోకి ప్రవేశించారు. న క్రికెట్‌ కెరీర్‌ ముగిసిన తర్వాత కామెంటేటర్‌గా అవతారమెత్తారు .ఒక చాంపియన్‌ కామెంటేటర్‌. జోన్స్‌ కామెంటరీకి లక్షలాది అభిమానులున్నారు. జోన్స్ 24 సెప్టెంబర్ 2020 న 59 సంవత్సరాల వయస్సులో కార్డియాక్ అరెస్ట్ తో మరణించాడు.
అంతర్జాతీయ కెరీర్
గాయం కారణంగా గ్రాహం యల్లోప్ స్వదేశానికి తిరిగి రావలసి వచ్చిన తరువాత జోన్స్ 1984 వెస్టిండీస్ పర్యటనకు ఎంపికయ్యాడు. అతను ఆడబోయే పదకొండు మంది జట్టులో అతను ఎంపిక కాలేదు, కాని స్టీవ్ స్మిత్ అనారోగ్యంతో ఉన్నందున అతను ఎంపికయ్యాడు. ఈ మ్యాచ్‌కు ముందు ఆరోగ్యం బాగాలేకపోయినప్పటికీ తొలి మ్యాచ్‌లో 48 పరుగులు చేశాడు. ఇది తన ఉత్తమ మ్యాచ్ అని అభివర్ణించాడు. 1984, 1992 మధ్య, జోన్స్ ఆస్ట్రేలియా తరఫున 52 టెస్ట్ మ్యాచ్‌లలో ఆడాడు.
అక్టోబర్ 2017 లో, హాంగ్ కాంగ్ క్రికెట్ జట్టుతో జరిగిన ఆఫ్ఘనిస్తాన్ ఇంటర్ కాంటినెంటల్ కప్ మ్యాచ్ కోసం ఆఫ్ఘనిస్తాన్ క్రికెట్ బోర్డు (ఎసిపి) డీన్ జోన్స్ ను తాత్కాలిక ప్రధాన కోచ్ గా నియమించింది.
మార్చి 2018 లో, జోన్స్ మూడవ పాకిస్తాన్ సూపర్ లీగ్ సీజన్లో ఇస్లామాబాద్ యునైటెడ్ క్రికెట్ జట్టుకు ప్రధాన కోచ్ గా పనిచేశాడు. మార్చి 2018 లో వారు పాకిస్తాన్ సూపర్ లీగ్ టైటిల్‌ను రెండోసారి గెలుచుకున్నారు.
పాకిస్తాన్ సూపర్ లీగ్ యొక్క 5 వ ఎడిషన్ కోసం జోన్స్ 2019 నవంబర్‌లో కరాచీ కింగ్స్ క్రికెట్ జట్టుకు ప్రధాన కోచ్ అయ్యాడు. అతని కెరీర్ గ్రాఫ్ డీన్ జోన్స్ క్రికెట్ గ్రాఫ్|alt=|center|frameless|400x400px
మూలాలు
వర్గం:క్రికెట్ క్రీడాకారులు వర్గం:క్రికెట్ వ్యాఖ్యాతలు
బాలాపూర్ (రంగారెడ్డి జిల్లా)
బాలాపూర్,తెలంగాణ రాష్ట్రం, రంగారెడ్డి జిల్లా, బాలాపూర్ మండలానికి చెందిన గ్రామం.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని సరూర్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన బాలాపూర్ మండలంలోకి చేర్చారు.
నూతన మండల కేంద్రంగా గుర్తింపు
లోగడ బాలాపూర్  గ్రామం రంగారెడ్డి జిల్లా, సరూర్‌నగర్ రెవిన్యూ డివిజను పరిధిలోని సరూర్‌నగర్ మండలానికి చెందింది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా బాలాపూర్ గ్రామాన్ని (1+16) పదిహేడు గ్రామాలుతో నూతన మండల కేంధ్రంగా రంగారెడ్డి జిల్లా, కందుకూరు రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
మాధవపెద్ది
మాధవపెద్ది తెలుగువారి సమాజంలో ఒక ఇంటి పేరు.
రాజారామన్న
రాజారామన్న, (జనవరి 28, 1925) - సెప్టెంబర్ 24, 2004) భారత అణు శాస్త్రవేత్త. భారతదేశం శాస్త్ర, సాంకేతిక రంగాలలో సంచలన విజయాలు సాధించడంలో, అద్భుతమైన ప్రగతిని సాధించడంలో కీలకపాత్ర వహించిన వారిలో డాక్టర్ రాజారామన్న గారు ఒకరు. భారతదేశం అణుబాంబును తయారు చేయడంలో ఈయన కీలకపాత్ర పోషించారు.
జననం
కర్ణాటక లోని మైసూర్‌లో 1925, జనవరి 28 నాడు జన్మించిన రాజారామన్న ప్రాథమిక విద్యాభ్యాసం మైసూర్‌లోనే చేశారు. తరువాత బెంగుళూర్‌, మద్రాసు నగరాలలో ఉన్నత విద్యాభ్యాసం చేసి లండన్‌లోని కింగ్స్‌ కాలేజి నుండి మాలిక్యులర్‌ ఫిజిక్స్‌లో పిహెచ్‌.డి. చేశారు. 1949లో టాటా ఇన్‌స్టిట్యూట్‌ ఆఫ్‌ ఫండమెంటల్‌ రీసెర్చ్‌లో ప్రొఫెసర్‌గా రామన్న తన ఉద్యోగ జీవితాన్ని ప్రారంభించారు. అక్కడ సుప్రసిద్ధ శాస్త్రజ్ఞుడు డా. హోమీ జహంగీర్‌ భాభా సహచర్యం రాజారామన్నను ఎంతగానో ప్రభావితం చేసింది.
తారాపూర్‌ అణు విద్యుత్‌ కేంద్రం నిర్మాణం డా. హోమీభాభా బాధ్యతలనురాజా రామన్నకు అప్పగించారు. వాటిని రామన్న సమర్ధవంతంగా నిర్వహించారు. భారతప్రభుత్వం హోమీభాభా మరణం తరు వాత అటామిక్‌ ఎనర్జీ కమీషన్‌ ఛైర్మన్‌గా, అటామిక్‌ ఎనర్జీ డిపార్ట్‌మెంట్‌ సెక్రటరీగా రాజారామన్నను నియమించింది.
1989 టాటాల ప్రోత్సాహం, ఫ్రాన్స్‌ నుండి ఆర్థిక సహకారం అందడం వలన రాజారామన్న తన ఉద్యోగానికి రాజీనామా చేసి బెంగుళూర్‌లో పరిశోధన సంస్థను స్థాపించారు.
మరణం
2004, సెప్టెంబర్ 24 న మరణించారు.
ఎర్రగడ్డ ప్రభుత్వ ఛాతీ వైద్యశాల
ఎర్రగడ్డ ప్రభుత్వ ఛాతీ వైద్యశాల, తెలంగాణ రాష్ట్ర రాజధాని హైదరాబాదు లోని ఎర్రగడ్డ ప్రాంతంలో ఉన్న క్షయవ్యాధి వైద్యశాల. ఎర్రగడ్డ సమీపంలో 65 ఎకరాల్లో 670 పడకలతో ఈ ఆసుపత్రి ఉంది. నిజాం పాలనలో హైదరాబాద్ రాష్ట్రంలో స్థాపించబడిన పురాతన ఆరోగ్య సంస్థల్లో ఇదీ ఒకటి. తెలంగాణ ప్రభుత్వం ఆధ్వర్యంలోని కాళోజీ నారాయణరావు పరిధిలో నిర్వహించబడుతున్న ఈ ఆసుపత్రి, రాష్ట్రం నలుమూలల నుండి వచ్చే క్షయవ్యాధి, ఛాతీ రోగులకు సేవలు అందిస్తోంది.
రాజారామన్న
బయటి లింకులు
వర్గం:1929 జననాలు వర్గం:2008 మరణాలు వర్గం:పద్మశ్రీ పురస్కారం పొందిన కర్ణాటక వ్యక్తులు వర్గం:పద్మభూషణ పురస్కారం పొందిన కర్ణాటక వ్యక్తులు వర్గం:పద్మవిభూషణ పురస్కారం పొందిన కర్ణాటక వ్యక్తులు వర్గం:భారతీయ భౌతిక శాస్త్రవేత్తలు వర్గం:రాజ్యసభ సభ్యులు వర్గం:కర్ణాటక శాస్త్రవేత్తలు
ఎర్రగడ్డ ప్రభుత్వ ఛాతీ వైద్యశాల
చరిత్ర
1888లో ఆరవ నిజాం కాలంలో నిజాముద్దీన్ ఫక్రుల్ ముల్క్ చేత ఈ భవనం నిర్మించబడింది. దీనిని ఇర్రానుమా ప్యాలెస్ గా పిలిచేవారు. అయితే, 1920లో హైదరాబాదులో టీబీ వ్యాధి విజృంభించినప్పుడు చికిత్సకోసం వికారాబాద్‌ సమీపంలోని అనంతగిరి టీబీ కేంద్రానికి వెళ్ళేవారు. అక్కడికి వెళ్ళలేక చాలామంది చనిపోయేవారు. ఈ సంఘటనను గమనించిన 7వ నిజాం మీర్ ఉస్మాన్ అలీ ఖాన్ 1937లో ఇర్రంనుమా ప్యాలెస్‌ను స్వాధీనం చేసుకుని, అందులో ఛాతీ ఆసుపత్రిని ఏర్పాటు చేశాడు.
2014లో తెలంగాణ ఏర్పాటైన తర్వాత ముఖ్యమంత్రి కేసీఆర్, ఈ ఆసుపత్రిని రంగారెడ్డి జిల్లా అనంతగిరికి తరలించి, ఈ భవనాన్ని కూల్చివేసి దాని స్థానంలో కొత్త సచివాలయాన్ని నిర్మించాలనుకున్నాడు. కానీ, ఇతర కారణాల వల్ల ఆ ప్రతిపాదనను విరమించుకున్నాడు.
మూలాలు
వర్గం:హైదరాబాదు వారసత్వ నిర్మాణాలు వర్గం:తెలంగాణ ఆసుపత్రులు
సలేంపూర్ లోక్‌సభ నియోజకవర్గం
సలేంపూర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
శత్రుఘ్న సిన్హా
శత్రుఘ్న ప్రసాద్ సిన్హా (జననం:9 డిసెంబర్ 1945 ) ఒక భారతీయ చలనచిత్ర నటుడు, రాజకీయవేత్త. ఇతడు లోక్‌సభ సభ్యుడిగా (2009–2014, 2014–2019), రాజ్యసభ సభ్యుడిగా రెండేసి పర్యాయాలు ఎన్నికవడమే కాక, అటల్ బిహారీ వాజపేయి మంత్రివర్గంలో కేంద్ర ఆరోగ్య, కుటుంబ సంక్షేమ మంత్రి(జనవరి 2003-మే 2004)గా, నౌకా రవాణా మంత్రి(ఆగస్టు 2004)గా పనిచేశాడు. 2016లో ఇతని జీవితచరిత్ర ఎనీథింగ్ బట్ ఖామోష్ విడుదలయ్యింది.
తొలినాళ్ళు
శత్రుఘ్న సిన్హా బిహార్ రాష్ట్రంలోని పాట్నా నగరంలో భువనేశ్వరి ప్రసాద్ సిన్హా, శ్యామాదేవి సిన్హా దంపతులకు జన్మించాడు. ఆ దంపతుల నలుగురు సంతానంలో ఇతడు చివరివాడు. ఇతని అన్నలు రామ్‌, లక్ష్మణ్, భరత్‌ సిన్హాలు.ఇతడు పాట్నా సైన్స్ కాలేజీలో చదువుకున్నాడు. ఇతడు పూణే లోని ఫిల్మ్‌ అండ్ టెలివిజన్ ఇన్‌స్టిట్యూట్ ఆఫ్ ఇండియా పూర్వవిద్యార్థి. ప్రస్తుతం ఈ విద్యాసంస్థలో చదివే డిప్లొమా విద్యార్థులకు ఇతని పేరుమీద ఉపకారవేతనం ఇస్తున్నారు. పూణేలో శిక్షణ పొందిన తర్వాత ఇతడు ముంబై వెళ్లి చిత్రపరిశ్రమలో చేరాడు. ఇతడు మాజీ మిస్ ఇండియా, సినిమానటి పూనమ్‌ సిన్హాను వివాహం చేసుకున్నాడు.
నట జీవితం
ఇతనికి దేవానంద్ తీసిన ప్రేమ్‌ పూజారి సినిమాలో పాకిస్తానీ మిలటరీ ఆఫీసర్ పాత్ర ద్వారా తొలి అవకాశం లభించింది. తర్వాత 1969లో మోహన్ సెహగల్ సినిమా సాజన్‌లో పోలీస్ ఆఫీసర్‌గా నటించాడు. ప్రేమ్‌ పూజారి సినిమా విడుదల ఆలస్యం కావడంతో సాజన్ ఇతని తొలి సినిమా అయ్యింది. తర్వాత ఇతడు ప్యార్ హీ ప్యార్, బన్‌ఫూల్, రామ్‌పూర్‌కా లక్ష్మణ్, భాయ్ హోతో ఐసా, హీరా, బ్లాక్‌మెయిల్ మొదలైన సినిమాలలో దుష్టపాత్రలను ధరించాడు. ఇంకా అనేక చిత్రాలలో సహాయక పాత్రలు ధరించాడు. 1970-75ల మధ్య ఇతడు హీరోగా నటించిన సినిమాలు అంతగా విజయవంతం కాలేదు. హీరోగా విజయవంతమైన తొలి చిత్రం 1976లో వచ్చిన కాళీచరణ్. నిజానికి ఈ సినిమాలో హీరోగా ముందు రాజేష్ ఖన్నాను తీసుకున్నారు. కానీ అతని కాల్షీట్లు కుదరని కారణంగా ఆ అవకాశం శత్రుఘ్న సిన్హాకు దక్కింది. ఇతడు ముఖ్యపాత్ర ధరించిన కొన్ని సినిమాలు అబ్ క్యా హోగా, ఖాన్‌ దోస్త్, యారోఁకా యార్, దిల్లగీ, విశ్వనాథ్, ముఖాబ్లా, జానీ దుష్మన్ మొదలైనవి.
2008లో ఇతడు స్టార్ టీవీలో వచ్చిన "ది గ్రేట్ ఇండియన్ లాఫ్టర్ ఛాలెంజ్" కార్యక్రమానికి న్యాయనిర్ణేతగా వ్యవహరించాడు. 2009లో సోనీ ఎంటర్‌టైన్‌మెంట్ ఛానల్‌లో వచ్చిన దస్‌ కా దమ్‌ అనే ప్రోగ్రాముకు హోస్ట్‌గా ఉన్నాడు. ప్రస్తుతం పాపులర్ గేమ్‌షో "కౌన్ బనేగా కరోడ్‌పతి" భోజపురి భాషలో సంధానకర్తగా నడుపుతున్నాడు.
వైరా పురపాలకసంఘం
వైరా పురపాలకసంఘం, తెలంగాణ రాష్ట్రం, ఖమ్మం జిల్లా కు చెందిన ఒక పట్టణ స్థానిక స్వపరిపాలన సంస్థ. వైరా పట్టణం దీని ప్రధాన పరిపాలన కేంద్రం. ఈ పురపాలక సంఘం ఖమ్మం లోకసభ నియోజకవర్గం లోని వైరా శాసనసభ నియోజకవర్గం పరిధిలో ఉంది.
భౌగోళికం
వైరా చదరపు కిలోమీటర్ల విస్తీర్ణంలోఉంది. ఇది 17.191°N, 80.357°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 221 కిలోమీటర్ల దూరంలో, జిల్లా కేంద్రం ఖమ్మం నుండి 24 కిలోమీటర్ల దూరంలో ఉంది.
శత్రుఘ్న సిన్హా
నట జీవితం
రామ్ గోపాల్ వర్మ తీసిన రక్త చరిత్ర సినిమాలో ఇతడు ముఖ్యమంత్రి ఎన్.టి.రామారావు పాత్రను పోషించాడు.
వైరా పురపాలకసంఘం
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:ఖమ్మం జిల్లా పురపాలక సంఘాలు
శత్రుఘ్న సిన్హా
రాజకీయ జీవితం
ఇతడు తన మిత్రుడు రాజేష్ ఖన్నాకు వ్యతిరేకంగా మధ్యంతర ఎన్నికలలో నిలబడడం ద్వారా రాజకీయ రంగ ప్రవేశం చేశాడు. తన మిత్రుడు రాజేష్ ఖన్నాకు వ్యతిరేకంగా ఎన్నికలలో నిలబడటం తన జీవితంలో చేసిన పెద్ద తప్పు అని శత్రుఘ్న సిన్హా ఒక ఇంటర్వ్యూలో పేర్కొన్నాడు. ఆ ఎన్నికలలో రాజేష్ ఖన్నా 25,000 ఓట్ల మెజారిటీతో గెలుపొందాడు. ఈ సంఘటనతో రాజేష్ ఖన్నా కలత చెంది శత్రుఘ్న సిన్హాతో మాట్లాడటం మానివేశాడు. సిన్హా తమ స్నేహాన్ని కొనసాగటానికి ప్రయత్నించాడు కానీ 2012లో రాజేష్ ఖన్నా మృతి చెందేవరకు అది సాధ్యపడలేదు.
ఇతడు 2009 సాధారణ ఎన్నికలలో బీహార్ రాష్ట్రంలోని పాట్నా సాహిబ్ లోకసభ నియోజకవర్గం నుండి భారతీయ జనతా పార్టీ తరఫున పోటీ చేసి శేఖర్ సుమన్‌పై గెలుపొందాడు. తరువాత 2014 సాధారణ ఎన్నికలలో కూడా గెలిచాడు. ఇతడు వాజపేయి మంత్రివర్గంలో కేబినెట్ మంత్రిగా ఆరోగ్య, కుటుంబ సంక్షేమ మంత్రిగా, రేవులు, నౌకాయానం, జలరవాణా శాఖ మంత్రిగా ఉన్నాడు. 2006లో ఇతడు బి.జె.పి. సాంస్కృతిక, కళా విభాగానికి అధిపతిగా నియమితుడైనాడు.
2019 సాధారణ ఎన్నికలలో భారతీయ జనతా పార్టీ ఇతనికి టికెట్ ఇవ్వడానికి నిరాకరించడంతో మనస్తాపం చెంది ఇతడు భారత జాతీయ కాంగ్రెస్ పార్టీలో చేరాడు.
ఫిల్మోగ్రఫీ
నటుడిగా:
గాయకుడిగా:
బయటి లింకులు
వర్గం:భారతీయ సినిమా నటులు వర్గం:హిందీ సినిమా నటులు వర్గం:బీహార్ రాజకీయ నాయకులు వర్గం:బీహార్ నుండి ఎన్నికైన లోక్‌సభ సభ్యులు వర్గం:బీహార్ నుండి ఎన్నికైన రాజ్యసభ సభ్యులు వర్గం:13వ లోక్‌సభ సభ్యులు
అఖిల భారత వైద్య విజ్ఞాన సంస్థ, రిషికేశ్
ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, రిషికేశ్ (ఎయిమ్స్ రిషికేశ్) భారతదేశంలోని ఉత్తరాఖండ్ లోని రిషికేశ్లో ఉన్న ఒక వైద్య కళాశాల, ఆసుపత్రి. ఈ ఇన్స్టిట్యూట్ ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది. ఆరోగ్య, కుటుంబ సంక్షేమ శాఖ మంత్రి, అధ్యక్షుడిగా పనిచేస్తున్నారు. ఇది భారతదేశంలోని జాతీయ ప్రాముఖ్యత కలిగిన సంస్థలలో ఒకటి.
ఆసుపత్రి
2019 నాటికి, ఎయిమ్స్ రిషికేశ్ ఆసుపత్రిలో 880 పడకలు, 15 ఫంక్షనల్ మాడ్యులర్ ఆపరేటింగ్ థియేటర్లు, 17 ఫంక్షనల్ సూపర్ స్పెషాలిటీ, 18 స్పెషాలిటీ ఫంక్షనల్ ఉన్నాయి.
మూలాలజాబితా
వర్గం:వైద్య కళాశాలలు
గోటేగావ్ శాసనసభ నియోజకవర్గం
గోటేగావ్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సివ్‌నీ జిల్లా, మాండ్లా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
గుర్రం సీతారాములు
గుర్రం సీతారాములు సంపాదకుడు, వ్యాసకర్త, పరిశోధకుడు.
విద్యాభ్యాసం
పదవ తరగతి వరకు తల్లంపాడులో చదివి, ఖమ్మం నయాబజార్ ప్రభుత్వ కళాశాలలో ఇంటర్ చదివాడు. కాకతీయ విశ్వవిద్యాలయం పరిధిలోని శీలం సిద్దారెడ్డి జ్యోతి డిగ్రీ కళాశాల (ఖమ్మం) లో బి.ఎ. (ఇంగ్లీష్) చదివి, ఉస్మానియా విశ్వవిద్యాలయంలో ఎం.ఎ. (ఇంగ్లీష్) చేశారు. అనంతరం ఇఫ్లూలో ట్రాన్స్‌ లేటింగ్‌ జాంబపురాణ, ది కల్చరల్‌ జీనియాలజీస్‌ అఫ్‌ మాదిగ -మెమరీ, హిస్టరీ అండ్‌ ఐడెంటిటీ అనే అంశం మీద పరిశోధన చేసి డాక్టరేట్ పొందారు.
ఇతర లంకెలు
వర్గం:1975 జననాలు వర్గం:తెలుగు కథా రచయితలు వర్గం:తెలుగు కవులు వర్గం:అంతర్జాల రచయితలు వర్గం:తెలుగు రచయితలు వర్గం:జీవిస్తున్న ప్రజలు వర్గం:ఖమ్మం జిల్లా రచయితలు
అల్లూరి వెంకట సూర్యనారాయణ రాజు
అల్లూరి వెంకట సూర్యనారాయణ రాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో డిప్యూటీ స్పీకర్ గా పని చేశాడు.
జననం, విద్యాభాస్యం
అల్లూరి వెంకట సూర్యనారాయణ రాజు 10 మే 1946లో ఆంధ్రప్రదేశ్ రాష్ట్రం, విజయనగరం జిల్లా,  మాయిడ గ్రామంలో జన్మించాడు. ఆయన విజయవాడలోని లయోలా కళాశాలలో ఇంటర్మీడియట్, రాజమండ్రిలోని ప్రభుత్వ ఆర్ట్స్ కళాశాలలో బీకామ్ పూర్తి చేశాడు.
రాజకీయ జీవితం
అల్లూరి వెంకట సూర్యనారాయణ రాజు తూర్పు గోదావరి జిల్లా, రాజోలు మండలం, చింతలపల్లి గ్రామానికి సర్పంచిగా తన రాజకీయ జీవితాన్ని ప్రారంభించాడు. ఆయన తరువాత ఆంధ్రప్రదేశ్ రాష్ట్ర వ్యవసాయ పరిశ్రమల సంస్థ అధ్యక్షునిగా పని చేశాడు. సూర్యనారాయణ రాజు 1983లో జరిగిన ఎన్నికలలో స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1985లో జరిగిన మధ్యంతర ఎన్నికలలో తెలుగుదేశం పార్టీ తరపున పోటీ చేసి రెండోసారి ఎమ్మెల్యేగా 12 మార్చి 1985 నుండి 29 నవంబర్ 1989 వరకు ఆంధ్రప్రదేశ్ శాసనసభ డిప్యూటీ స్పీకర్ గా పని చేశాడు. అల్లూరి వెంకట సూర్యనారాయణ 1989లో జరిగిన ఎన్నికలలో ఓడిపోయాడు. ఆయన 1994, 1999లో ఎన్నికల్లో వరుసగా ఎమ్మెల్యేగా గెలిచి 2004లో ఎన్నికలలో తెలుగుదేశం పార్టీ తరపున పోటీ చేసి ఓడిపోయాడు. ఆయన 1995-1996 వరకు విశేషాధికారాల కమిటీ అధ్యక్షుడిగా, 2000-2001 వరకు ప్రభుత్వ సంస్థల కమిటి అధ్యక్షుడిగా, 2002-2003 వరకు వివిధ శాసనసభ కమిటీకి అధ్యక్షులుగా ఉన్నాడు.
మూలాలు
వర్గం:1946 జననాలు
షీనా షహబాది
షీనా షహబాది (జననం 10 ఏప్రిల్ 1986 ముంబైలో ) భారతదేశానికి చెందిన సినిమా నటి. ఆమె 2009లో తేరీ సాంగ్ సినిమా ద్వారా సినీరంగంలోకి అడుగుపెట్టి ఆ తరువాత హిందీతో పాటు తెలుగు, కన్నడ భాషా సినిమాల్లో నటించింది.
ఆమె నటులు రాజ్‌కుమార్ షహబాది, నటి సాధనా సింగ్‌ల కుమార్తె.
ఆమె 2009లో వైభవ్ గోర్‌ను వివాహం చేసుకుంది
బయటి లింకులు
వర్గం:భారతీయ సినిమా నటీమణులు వర్గం:కన్నడ సినిమా నటీమణులు వర్గం:హిందీ సినిమా నటీమణులు వర్గం:తెలుగు సినిమా నటీమణులు వర్గం:1986 జననాలు వర్గం:జీవిస్తున్న ప్రజలు
మోండా మార్కెటు
thumb|373x373px|మోండా మార్కెట్ లో చిల్లర వర్తకుడు మోండా మార్కెటు, తెలంగాణ లోని సికింద్రాబాదు ప్రాంతంలో ఉన్న కూరగాయల మార్కెటు. సికింద్రాబాద్ జంక్షన్ రైల్వే స్టేషను నుండి సుమారు 500 మీటర్ల (0.31 మైళ్ళ) దూరంలో ఈ మోండా మార్కెటు ఉంది.
ఏర్పాటు - నిర్మాణ శైలీ
100 సంవత్సరాల క్రితం ఇక్కడ నివాసమున్న బ్రిటిష్ సైన్యం కోసం ఈ మార్కెటు ఏర్పాటుచేయబడింది. ఈ మార్కెటు ఆర్ట్ డెకో శైలిలో నిర్మించబడింది.
ఇతర వివరాలు
1998లో హోల్‌సేల్ వ్యాపారంను సికింద్రాబాద్ కు 6 కి.మీ.ల (3.7 మైళ్ళ) దూరంలోని బోయిన్‌పల్లికి మార్చబడింది. రిటైల్ మార్కెట్‌ను కూడా మార్చాలనే ప్రతిపాదన రాగా, వ్యాపారులు వ్యతిరేకించడంతో ఆ ప్రతిపాదనను రద్దు చేశారు.
మేఘన లోకేష్
మేఘన లోకేష్ <font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;"> (జ.16 ఆగష్టు 1994)   <font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;"> భారతీయ సినీ, టెలివిజన్    <font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;"> నటి    <font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">. ఈమె ప్రధానంగా   <font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;"> తెలుగు ఇంకా కన్నడ టెలివిజన్ సీరియల్స్ లో నటించింది. మేఘన మా టీవీ ప్రదర్శించబడ్డ  శశిరేఖ పరిణయం సీరియల్ తో "శశి బి.టెక్" గా  అందరికి తెలిసిన    <font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;"> ముఖం లా మారిపోయింది    <font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">.
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">ఈమె ప్రస్తుతం రెండు జీ తెలుగు సీరియల్స్ లో నటిస్తుంది. కల్యాణ వైభోగం అనే సీరియల్ లో నిత్య, మంగ లా ద్విపాత్రాభినయం చేస్తుంది, రక్త సంబంధం అనే సీరియల్ లో "తులసి" పాత్ర లో నటిస్తుంది. <font style="vertical-align: inherit;"><font style="vertical-align: inherit;"><font style="vertical-align: inherit;">  <font style="vertical-align: inherit;"><font style="vertical-align: inherit;"><font style="vertical-align: inherit;">   <font style="vertical-align: inherit;"><font style="vertical-align: inherit;"><font style="vertical-align: inherit;">   <font style="vertical-align: inherit;"><font style="vertical-align: inherit;"><font style="vertical-align: inherit;">   <font style="vertical-align: inherit;"><font style="vertical-align: inherit;"><font style="vertical-align: inherit;">   <font style="vertical-align: inherit;"><font style="vertical-align: inherit;"><font style="vertical-align: inherit;">
బాహ్య లింకులు
వర్గం:తెలుగు సినిమా నటీమణులు వర్గం:తెలుగు టెలివిజన్ నటీమణులు వర్గం:టెలివిజన్ నటీమణులు వర్గం:జీవిస్తున్న ప్రజలు వర్గం:1994 జననాలు వర్గం:కర్ణాటక వ్యక్తులు
బల్లియా లోక్‌సభ నియోజకవర్గం
బల్లియా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
నువ్వే నా బంగారం
నువ్వే నా బంగారం 2014లో విడుదలైన తెలుగు సినిమా. శ్రీధనలక్ష్మి మూవీస్‌ బ్యానర్‌పై పేరిచర్ల కృష్ణంరాజు నిర్మించిన ఈ సినిమాకు రామ్‌వెంకీ దర్శకత్వం వహించాడు. సాయికృష్ణ, షీనా, నిషా కొఠారి ప్రధాన పాత్రల్లో నటించిన ఈ సినిమా ఆడియోను 2013 డిసెంబర్ 3న విడుదల చేసి సినిమాను 2014 మార్చి 14న విడుదలైంది.
కథ
సూర్య (సాయికృష్ణ) మెకానికల్‌ ఇంజనీరింగ్‌ పూర్తి చేసి తన కాళ్లమీద తాను నిలబడాలనుకొనే మనస్తత్వం కలిగినవాడు, అందుకే కుటుంబానికి దూరంగా ఉంటాడు. హారిక (షీనా) ఇంజనీరింగ్‌ చదువుతుంటుంది. తల్లితండ్రులు చూపించిన అబ్బాయినే పెళ్లిచేసుకొంటా' అని వారికీ మాటిస్తుంది. కానీ అనుకోకుండా సూర్య, హారిక ప్రేమలో పడతారు. తల్లిదండ్రులను అమితంగా ప్రేమించే అమ్మాయి, అబ్బాయి ప్రేమలో పడితే పర్యవసానం ఎలా ఉంటుంది ? ఆ తరువాత వారి ప్రేమ ఎలాంటి పరిణామాలకు దారి తీస్తుంది? అనేదే మిగతా సినిమా కథ.
మూలాలు
వర్గం:2014 తెలుగు సినిమాలు
గోపాలకృష్ణయ్య
గోపాలకృష్ణయ్య తెలుగువారిలో కొందరికి ఇవ్వబడిన పేరు:
వర్గం:పుంలింగ పేర్లు
భారతదేశపు చట్టాలు 0321 - 0340
భారతదేశపు చట్టాలు
వర్గం:భారతదేశపు చట్టాలు
తురకపేట (సరుబుజ్జిలి మండలం)
తురకపేట, శ్రీకాకుళం జిల్లా, సరుబుజ్జిలి మండలానికి చెందిన గ్రామం. ఇది మండల కేంద్రమైన సరుబుజ్జిలి నుండి 8 కి. మీ. దూరం లోను, సమీప పట్టణమైన ఆమదాలవలస నుండి 15 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 137 ఇళ్లతో, 507 జనాభాతో 259 హెక్టార్లలో విస్తరించి ఉంది. గ్రామంలో మగవారి సంఖ్య 258, ఆడవారి సంఖ్య 249. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 581165 .పిన్ కోడ్: 532458.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు సరుబుజ్జిలిలో ఉన్నాయి. సమీప జూనియర్ కళాశాల సరుబుజ్జిలిలోను, ప్రభుత్వ ఆర్ట్స్ / సైన్స్ డిగ్రీ కళాశాల ఆమదాలవలసలోనూ ఉన్నాయి. సమీప వైద్య కళాశాల, మేనేజిమెంటు కళాశాల శ్రీకాకుళంలోను, పాలీటెక్నిక్ ఆమదాలవలసలోనూ ఉన్నాయి.సమీప వృత్తి విద్యా శిక్షణ పాఠశాల ఆమదాలవలసలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు శ్రీకాకుళంలోనూ ఉన్నాయి.
కండలేరు
కండలేరు నెల్లూరు జిల్లా రాపూరు మండలానికి చెందిన రెవెన్యూయేతర గ్రామం.
తురకపేట (సరుబుజ్జిలి మండలం)
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తురకపేట (మూల సౌలపురం)లో భూ వినియోగం కింది విధంగా ఉంది:
యల్లారెడ్డి పురపాలకసంఘం
యల్లారెడ్డి పురపాలకసంఘం, తెలంగాణ రాష్ట్రం, కామారెడ్డి జిల్లా కు చెందిన ఒక పట్టణ స్థానిక స్వపరిపాలన సంస్థ. యల్లారెడ్డి పట్టణం దీని ప్రధాన పరిపాలన కేంద్రం. ఈ పురపాలక సంఘం జహీరాబాదు లోకసభ నియోజకవర్గం లోని ఎల్లారెడ్డి శాసనసభ నియోజకవర్గం పరిధిలో ఉంది.
భౌగోళికం
యల్లారెడ్డి 8.66 చదరపు కిలోమీటర్ల విస్తీర్ణంలోఉంది. ఇది 18.195°N, 78.016°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 144 కిలోమీటర్ల దూరంలో, జిల్లా కేంద్రం కామారెడ్డి నుండి 45 కిలోమీటర్ల దూరంలో ఉంది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:కామారెెడ్డి జిల్లా పురపాలక సంఘాలు
మిర్జా గాలిబ్
గాలిబ్ ఉర్దూ కవి సామ్రాట్ గాలిబ్ పూర్తి పేరు మిర్జా అసదుల్లాఖాన్. కలంపేరు గాలిబ్. ఉర్దూ, పారశీ భాషలలో కవి గాను రచయిత గాను ఖ్యాతినొందాడు. బహాదుర్ షా జఫర్ (2వ బహాదుర్ షా) ఆస్థానకవి, గురువు కూడా. గజల్ వ్రాయడంలో దిట్ట. లేఖలు వ్రాయడంలో ప్రసిధ్ధి. గాలిబ్ టర్కీకి చెందిన ఐబక్ వంశీయుడు. వాళ్లలో తండ్రి ఆస్తి కూతురికి లభిస్తుంది, కొడుక్కికాదు.కొడుక్కి తండ్రి ఖడ్గం మాత్రమే వారసత్వంగా లభిస్తుంది.గాలిబ్‍ది మహావీరుల వంశం.గాలిబు గారి తాతా 'సమర్‍ఖంద్' నుండి షాఃఆలం రాజుకాలంలో భారతదేశం వచ్చాడు. గాలిబు తంద్రిపేరు అబ్దుల్లాబేక్‍ఖాన్.గాలిబ్ తమ్మునుపేరు యూసుఫ్ ఖాన్. గాలిబ్ కు 5 సంవత్సరాల వయస్సులో, అన్వర్ సంస్థానంలో పనిచేస్తున్న తండ్రి శత్రువుల చేతుల్లోహతమైయ్యాడు. పినతండ్రికూడా గాలిబు తొమ్మిదో యేట మరణించాడు.గాలిబు తండ్రి, పినతండ్రి మరనాంతరం ప్రభుత్వంనుండి 1857 వరకు, ఆయనకు ఏడాదికి 7 వందలరూపాయల ఆర్థిక సహాయం అందేది.1857లో సిపాయి పితూరి కారణంగా మూడేళ్లు సహాయం నిలచిపోయిచాలా కష్టాలు పడ్డాదు.
గాలిబ్ జీవితం పై సినిమా మీర్జా గాలిబ్ తీశారు. ఈ సినిమాకు మొదటిసారిగా జాతీయ అవార్డును ప్రవేశపెట్టి, ఉత్తమ సినిమా అవార్డు ప్రదానం చేశారు. ఈ సినిమాలో గాలిబ్ పాత్రను ప్రముఖ హిందీనటుడు భరత్ భూషణ్ పోషించాడు. గులామ్ మహమ్మద్ సమకూర్చిన సంగీతంతో ఈసినిమా గీతాలు అమరగీతాలయ్యాయి.
సినీ రచయిత, దర్శకుడు గుల్జార్ 'మిర్జా గాలిబ్' టి.వి.సీరియల్ తీశాడు. నసీరుద్దీన్ షా గాలిబ్ గా నటించాడు. జగజీత్ సింగ్, చిత్రాసింగ్ నేపథ్యగానంలో జగజీత్ సింగ్ సంగీతంలో ఈ టి.వి.సీరియల్ ప్రజానీకానికి విశేషంగా ఆకట్టుకొంది.
జీవిత విశేషాలు
గాలిబ్ జీవిత చరిత్రను యద్‌గారె-గాలిబ్ అనేపేర వ్రాసిన ఖాజా అల్తాఫ్ హుస్సేన్ హాలీ ఉర్దూలోని నవ్యకవితకు మూలపురుషుడు, గాలిబ్ శిష్యుడు. అతడు అందులో గాలిబ్ దాంపత్య జీవితం గురుంచి పలు విషయములు తెలిపినాడు. అతడు (గాలిబ్) " పరిహాస ప్రకృతిగల ఆమహాకవి వ్రాతల్ని చూచి అతనికి తన భార్యయెడ అయిష్ఠభావం ఉంటుందని అందరు అనుకోవచ్చును. కాని నిజానికి ఆదంపతులు అన్యోన్యానురాగం కలవారని, ఒకరి సుఖంకోసం ఒకరు ప్రయత్నించేవారని వ్రాసాడు."
ఆబే హయత్ అనే ఉర్దూ సాహిత్య చరిత్ర వ్రాసిన మొహెమ్మెద్ హుస్సేన్ ఆజాద్ కూడా అలాగే అభిప్రాయ పడ్డాడు.గాలిబ్ ను దర్సించిన ఆనాటి విద్వాంసులు తమ మిత్రులకు వ్రాసుకున్న జాబుల్లో అలాంటి భావాన్నే ప్రకటించారు.కాని గాలిబ్ తన మిత్రులకు, శిష్యులకు వ్రాసిన ఉత్తరాలలోను, అక్కడక్కడ తన కవితలలోను దానికి వ్యతిరేకమైన సూచనలు చేసాడు. ఉమ్రాన్ సింగ్ గాలిబ్ శిష్యుడు.అతని కళత్రం మరణించింది. మళ్ళీ పెళ్ళిచేసుకున్నాడు.ద్వితీయ కళత్రం కూడా మరణించింది. ఆసంగతి వేరిక శిష్యునివలన గ్రహించి ఆశిష్యునికి గాలిబ్ ఇలా వ్రాసాడు: ఉమ్రాన్ సింగ్ అదృష్టం చూస్తే నాకు అసూయ కలుగుతుంది. 60ఏళ్ళ నుంచి నామెడకు పడిన గడియ విడివడనేలేదు. అతనికి అప్పటికప్పటికే రెండుసార్లు విముక్తి లభించింది.
50ఏళ్ళు ఢిల్లీలోనే గాలిబ్ సొంతైల్లు కట్టించుకోలేదు. కొననూలేదు. మాటిమాటికి మారుస్తూ ఎప్పుడూ అద్దె ఇళ్ళలోనే ఉండేవాడు. ఒక తడవ క్రొత్త ఇల్లొకటి చూచి వచ్చాడు. భార్యను కూడా వెళ్ళి చూచిరమ్మన్నాడు. ఆమెకు ఇల్లు నచ్చలేదు. ఎందుకు అంటే అందులో భూతముందన్నాడట అన్నదామె. గాలిబ్ నవ్వి, నువ్వుండగా వేరే భూతమా!! అన్నాడట.ఈ కథ హాలీ చెప్పెనది.ఇల్లు పొందింహుకోవాలని అభిలషిస్తే అదేమో అడివై కూర్చున్నది అని ఇంకొక కవితలో అన్నాడు.
నిజానికి గాలిబ్ దంతా పరాచికమే-ఎంతటి విషాద వృత్తాంతాన్నయినా, ఎట్టి గంభీర విషాదాన్నయినా పరిహాస రూపంలో ప్రకటించే స్వభావం ఆతనిది. అతడు జీవించిన కాలమే ఒడిదొడుకుల్తో కూడినది. అయినా అయ్యో అనిపించే మాటేదీ అతడనలేదు.ఔరా అనిపించేటట్లే అన్నాడు ఏదన్నా.
గాలిబ్ కు సంతతి లేదు. కలుగలేదని కాదు.7గురు పిల్లలు కలిగి ఏడాది రెండేడ్లు బ్రతికి మరణించారు.వృద్ధాప్యంలో భార్య అక్కకొడుకును పెంచుకున్నాడు గాలిబ్.అతనిపేరు జైన్ లా బుద్దీన్ ఆరిఫ్.అరిఫ్ ప్రయోజకుడయిన యువకుడు.గాలిబ్ శైలిలో కవిత వ్రాయగల నేర్పరి.కాని ఇద్దరు పిల్లలు కలిగిన తరువాత అతను అతని భార్య సం. కాల వ్యవధిలో మరణించారు.ఆరిఫ్ మరణం గాలిబ్ హృదయాన్ని కలచివేసింది. అప్పుడతను మర్సియా ఆరిఫ్' అనుపేర వ్రాసిన ఒకచిన్న కావ్యం ఆతని హృదయబాధను తెలుపుతుంది.తరువాత ఆరిఫ్ కొడుకులిద్దరినీ అతిగారబంగా పెంచుకున్నారు గాలిబ్ దంపతులు. వారిలో ఒకరికి లాహోరులో సంపద కుటుంబానికి చెందిన యువతితో పెళ్ళి చేసారు. వారికి 3 పిల్లలు పుట్టినంత వరకు గాలిబ్ జీవించాడు.
దీర్ఘకాలం వ్యాధితో తీసుకొన్న తర్వాత 15వ ఫిబ్రవరి 1869న అతని పరిస్థితి విషమించింది. మనవరాలు జీవన్ ను స్మరిస్తూ స్పృహతప్పిపడిపోయాడు. ఆమెవచ్చి అతని చెవిదగ్గర వంగి దాదాజాన్ అని పిలువగా ఒకసారి కళ్ళుతెరచి ఆమెనుమాత్రం చూచి మళ్ళీ మూసుకున్నాడు.ఆ కళ్ళు ఇక తెరువలేదు.
గాలిబ్ మరణించిన తర్వాత ఆయన భార్య ఉమ్రావు బేగం అనుభవించిన కష్టానికి అంతులేదు.70ఏళ్ళ వృద్ధ విధవ.సంతానమూ లేదు, ఆధారమూ లేదు. భర్తకిచ్చిన భరణంలో తనకు కొంత ఇప్పించవలసినదని ఆంగ్ల ప్రభుత్వానికి అర్జీ పెట్టుకున్నది. ఆమె ఆఫీసుకు వెళ్ళి స్వయంగా గ్రహించే పక్షంలో నెలకు 10రూపాయలీయటానికి ప్రభుత్వం అంగీకరించించి.కానీ అఫీసుకు వెళ్ళటం ఆమెకు సమ్మతం కాలేదు. ఆ ఆశ వదులుకొని ఉమ్రావు బేగం రామపూర్ నవాబు కొక అర్జీ పంపుకున్నది.కాని అక్కడనుండి జవాబే రాలేదు.భర్త సంవత్సరీకం నాడు సరిగా అదే రోజున ఆమె పరమపదించింది. ఎన్ని కష్టాలను అనుభవించినా 60ఏళ్ళ వరకు ఒక మహాకవికి సహధర్మచారిణి అయినందున ఆమె ధన్యురాలు.
రచనలు
దీవాన్ ఎ గాలిబ్ (కవితలు) (భారత సివిల్ సర్వీసెస్ పరీక్షలకు, ఉర్దూ భాష సిలబస్ లో గలదు).
వర్గం:ఉర్దూ సాహితీకారులు వర్గం:ఉర్దూ కవులు వర్గం:పర్షియన్ కవులు వర్గం:1796 జననాలు వర్గం:1869 మరణాలు వర్గం:గజల్ కవులు వర్గం:ఉత్తర ప్రదేశ్ రచయితలు వర్గం:భారతీయ కవులు వర్గం:ముస్లిం ప్రముఖులు వర్గం:భారత తపాలా బిళ్ళపై ఉన్న ప్రముఖులు వర్గం:పర్షియన్ సాహిత్యం
చెందుర్తి యుద్ధం
ఉత్తర సర్కారులపై ఆధిపత్యం కోసం ఐరోపా దేశాలైన బ్రిటిషు, ఫ్రెంచి, డచ్చి, పోర్చుగీసు దేశీయులు తమలోతామే కాక, స్థానిక నాయకులతోనూ అనేక యుద్ధాలు చేసారు. ఈ యుద్ధాల కారణంగా ఆ ప్రాంతాలపై ఆధిపత్యం మారుతూ వచ్చింది. పర్యవసానాల పరంగా గాని, యుద్ధ ఫలితాల కారణంగా గానీ వీటిలో ప్రధానమైనవి -బొబ్బిలి యుద్ధం, చెందుర్తి యుద్ధం, మచిలీపట్నం ముట్టడి. 1758 డిసెంబరు 9 న జరిగిన చెందుర్తి యుద్ధం తరువాత గోదావరికి ఉత్తరాన ఉన్న భూభాగంపై ఫ్రెంచి వారి అధికారాన్ని అంతం చేసి, బ్రిటిషు వారు ఆధిపత్యంలోకి వచ్చారు.
పరిస్థితులు
చెందుర్తి యుద్ధం నాటికి ఉత్తర సర్కారు ప్రాంత పరిస్థితులు ఇలా ఉన్నాయి. మద్రాసు ముట్టడిలో పాల్గొనేందుకు ఫ్రెంచి సేనాని డి బుస్సీ ఉత్తర సర్కారులను కాన్‌ఫ్లాన్స్ రక్షణలో ఉంచి వెళ్ళాడు.బుస్సీ మద్రాసు వెళ్ళిన సంగతి, ఉత్తర సర్కారుల రక్షణకు తగినంత సైన్యం లేదన్న సంగతీ తెలుసుకున్న క్లైవు, అక్కడ ప్రాబల్యం పెంచుకునేందుకు అదే తగిన సమయమని భావించాడు. అప్పటికే విజయనగర సంస్థానాధీశుడు ఆనంద రాజు (ఆనంద గజపతి) బ్రిటిషు వారు ఉత్తర సర్కారులలోని ఫ్రెంచి వారిపై దాడి చేస్తే తాను తోడ్పడతానని కలకత్తాలోని బ్రిటిషు వారికి ఆహ్వానం పంపించి ఉన్నాడు. క్లైవు కలనల్ ఫ్రాన్సిస్ ఫోర్డ్ నేతృత్వంలో 2000 మంది సిపాయీలు, 500 మంది ఐరోపా సైనికులు, 100 మంది నావికులు, ఒక శతఘ్ని దళంతో కూడిన సైన్యాన్ని బెంగాల్ నుండి పంపించాడు. మరోవైపున మద్రాసు నుండి బ్రిటిషు అధికారి ఆండ్రూస్‌ను పంపించి విజయనగర సంస్థానాధీశుడు ఆనందరాజు (ఆనంద గజపతి)తో ఒప్పందం కుదురుచుకునేలా ఏర్పాట్లు కూడా చేసాడు. 1758 అక్టోబరు 15 న వారిద్దరి మధ్య ఒప్పందం కుదిరింది.
ఒప్పందం తరువాత, ఇరుసైన్యాలూ కలిసి ఫ్రెంచి వారిని ఎదుర్కొనేందుకు సిద్ధపడ్డాయి.
చెందుర్తి యుద్ధం
కలకత్తా నుండి ప్రాన్సిస్ ఫోర్డు నాయకత్వంలో బ్రిటిషు సైన్యం అక్టోబరు 20 న విశాఖపట్నం చేరింది. అక్కడి నుండి బయలుదేరి నవంబరు 1 న కశింకోట వద్ద ఆనందరాజును కలిసింది. రెండు సైన్యాలూ కలిసి ఫ్రెంచి కోట ఉన్న రాజమండ్రి వైపు సాగాయి. తమపై తిరుగుబాటు చేసి, బ్రిటిషు వారితో చేతులు కలిపిన ఆనందరాజుపై దాడి చేసి బుద్ధి చెప్పేందుకు గాను ఫ్రెంచి సైన్యం అప్పటికే సిద్ధమై రాజమండ్రి వద్దే ఉంది. ముందుకు సాగిన సంయుక్త సైన్యం డిసెంబరు 3 న పిఠాపురం దగ్గరలోని గొల్లప్రోలు వద్ద ఫ్రెంచి దళాల శిబిరం వద్దకు చేరింది. డిసెంబరు 6 న బ్రిటిషు సైన్యం చేబ్రోలు గ్రామాన్ని ఆక్రమించుకుంది. ఆ తరువాత మూడు రోజుల పాటు రెండు సైన్యాలూ ముందడుగు వెయ్యకుండా ఎక్కడివక్కడే ఉండిపోయాయి.
డిసెంబరు 9 ఉదయాన్నే ఫోర్డు తన సైన్యాన్ని తీసుకుని కుడివైపుగా ఉన్న గుట్టల వెనగ్గా సాగి 8 గంటలకల్లా 3 మైళ్ళ దూరంలోని చెందుర్తి (కోండోర్) గ్రామం చేరుకున్నాడు. రెండు సైన్యాల మధ్య 4 మైళ్ళ దూరం ఉంది. వారి మధ్య ఓ చిన్న గ్రామం ఉంది. ఫోర్డు ఆ గ్రామాన్ని స్వాధీనం చేసుకోదలచాడని కాన్‌ఫ్లాన్స్ భావించి తన సైన్యాన్ని ముందుకు నడిపించాడు. అయితే బ్రిటిషు సైన్యం మాత్రం ముందుకు కదల్లేదు. కాన్‌ఫ్లాన్స్ దాన్ని వారి బలహీనతగా అనుకుని, వాళ్ళు తిరిగి చేబ్రోలు వెళ్ళిపోతారని భావించాడు
ముందుకు సాగిన ఫ్రెంచి సైన్యం బ్రిటిషు సైన్యం నుండి ఒక మైలు దూరంలో ఆగింది. రెండు సైన్యాలూ ఒకే మాదిరిగా మోహరించి ఉన్నాయి. ఐరోపా సైనికులు మధ్యలోను, శతఘ్ని దళాలు వారికి రెండు వైపులా, సిపాయీలు రెండు పార్శ్వాల్లోనూ ఉన్నారు. బ్రిటిషు శిబిరంలోని ఆనందరాజు దళం మాత్రం బ్రిటిషు సైన్యానికి వెనక, దూరంగా ఉంది. రాజుపై ఉన్న అపనమ్మకంతో ఫోర్డు ఆ ఏర్పాటు చేసాడు. బ్రిటిషు సైన్యంలోని ఐరోపా దళం ఏపుగా పెరిగిన జొన్న చేల మధ్య ఉండి ఫ్రెంచి సైన్యానికి కనబడకుండా ఉండగా ఇరువైపులా ఉన్న సిపాయీలు మైదానంలో ఉన్నారు. ఫ్రెంచి సైన్యం శత్రు సైన్యానికి ఎదురుగా పోకుండా, కుడి వైపుకు తిరిగి, బ్రిటిషు సైన్యపు ఎడమ పార్శ్వపు సిపాయీలపై దాడి చేసారు. ఆ సిపాయీలు ఎర్ర చొక్కాలు ధరించి ఉన్నారు. అది చూసి, వారిని బ్రిటిషు ఐరోపా సైన్యంగా ఫ్రెంచివారు పొరబడ్డారు. ఈలోగా ఆ సిపాయీలు ఫ్రెంచి దాడిని తట్టుకోలేక వెనక్కు పారిపోయారు. ఫ్రెంచి సైన్యం వారిని వెంబడించి ముందుకు పోయింది. అప్పుడు వారి వెనుకే, భుజాలపై తుపాకులతో, మొక్కజొన్న చేలలోంచి బయటకు వస్తూన్న బ్రిటిషు సైన్యం కనబడింది. బ్రిటిషు సైన్యం పారిపోయిన తమ సిపాయీలు ఖాళీ చేసిన స్థలాన్ని చేరుకుంది. సిపాయీలను తరిమే పనిలో చెల్లాచెదురై ఉన్న ఫ్రెంచి సైన్యం తిరిగి కూడగట్టుకునేందుకు ప్రయత్నించింది. కానీ బ్రిటిషు వారి కాల్పుల కారణంగా ఆ పని చెయ్యలేకపోయింది. సిపాయీలను వెంటాడే సమయంలో ఓ మైలు వెనుక వదలిపెట్టి వచ్చేసిన తమ ఫీల్డు గన్నుల వద్దకు చేరుకునేందుకు ఫ్రెంచి సైన్యం పరుగెత్తింది. బ్రిటిషు సైన్యం వారిని వెంటాడింది. బ్రిటిషు వారు అక్కడికి చేరుకునేసరికి ఫ్రెంచివారు ఫీల్డు గన్నులతో సిద్ధమై, వారిపై కాల్పులు జరిపారు. ఆ కాల్పుల్లో బ్రిటిషు అధికారి ఆడ్నెట్ హతుడయ్యాడు. అతడి సైనికులు ముందుకు సాగి ఆ ఫీల్డు గన్నులన్నిటినీ పట్టుకున్నారు. ఫ్రెంచి సైన్యం గొల్లప్రోలువద్ద ఉన్న తమ శిబిరానికి పారిపోయింది. ఈలోగా ఫ్రెంచి వారి దాడికి పారిపోయిన బ్రిటిషు సిపాయీలు, తిరిగి వచి, తమ ఫీల్డు గన్నుల వెనక చేరారు.
కెప్టెన్ నాక్స్ నాయకత్వంలో బ్రిటిషు సైన్యం ఫ్రెంచి వారి గొల్లప్రోలు శిబిరంపై దాడికి వెళ్ళాయి. ఫ్రెంచి సైన్యం అది చూసి తమ శిబిరాన్ని వదిలి తమ ఆయుధాలను అక్కడే వదిలిపెట్టి, చెల్లాచెదురుగా పారిపోయింది. 30 ఫీల్డుగన్నులను, ఇతర ఆయుధాలు, మందుగుండు సామాగ్రినీ బ్రిటిషు వారు పట్టుకున్నారు. ఆరుగురు ఫ్రెంచి అధికారులు, 70 మంది సైనికులూ చనిపోయారు. సుమారుగా అంతే సంఖ్యలో బందీలుగా పట్టుకున్నారు. బ్రిటిషు సైన్యంలో 1 అధికారి, 15 మంది సైనికులూ మరణించారు. కాన్‌ఫ్లాన్స్ యుద్ధభూమి నుండి గుర్రంపై నేరుగా రాజమండ్రికి పారిపోయాడు. అతడి సైన్యం కూడా రాజమండ్రికి పారిపోయింది.
ఈ యుద్ధంతో ఉత్తర సర్కారులపై ఫ్రెంచి ఆధిపత్యపు అంతం మొదలైంది.
మూలాలు
వర్గం:ఆంధ్రప్రదేశ్‌లో సామ్రాజ్యవాదుల యుద్ధాలు
సిడ్లూర్ (చెంచెలం)
సిడ్లూర్ (చెంచెలం), తెలంగాణ రాష్ట్రం, వికారాబాదు జిల్లా, వికారాబాద్ మండలంలోని గ్రామం.
ఇది మండల కేంద్రమైన వికారాబాద్ నుండి 11 కి. మీ. దూరంలో ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 244 ఇళ్లతో, 1220 జనాభాతో 735 హెక్టార్లలో విస్తరించి ఉంది. గ్రామంలో మగవారి సంఖ్య 650, ఆడవారి సంఖ్య 570. షెడ్యూల్డ్ కులాల సంఖ్య 798 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 574327 ..
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి వికారాబాద్లో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల వికారాబాద్లో ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వికారాబాద్లో ఉన్నాయి.సమీప వృత్తి విద్యా శిక్షణ పాఠశాల వికారాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
ప్రభుత్వ వైద్య సౌకర్యం
సిద్లూర్ (చెంచెలం)లో ఉన్న ఒకప్రాథమిక ఆరోగ్య కేంద్రంలో ఒక డాక్టరు, ఐదుగురు పారామెడికల్ సిబ్బందీ ఉన్నారు. ఒక పశు వైద్యశాలలో ఇద్దరు డాక్టర్లు, ఒకరు పారామెడికల్ సిబ్బందీ ఉన్నారు.సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సిద్లూర్ (చెంచెలం)లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో ఆటల మైదానం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. సమీకృత బాలల అభివృద్ధి పథకం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
సిద్లూర్ (చెంచెలం)లో భూ వినియోగం కింది విధంగా ఉంది:
నీటిపారుదల సౌకర్యాలు
సిద్లూర్ (చెంచెలం)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
ప్రత్తి, మొక్కజొన్న, జొన్న
మూలాలు
వర్గం:వికారాబాద్ మండలంలోని గ్రామాలు
ఎన్టీఆర్ జిల్లా
ఎన్టీఆర్ జిల్లా, ఆంధ్రప్రదేశ్ జిల్లాల పునర్వ్యవస్థీకరణ భాగంగా 2022లో కొత్తగా ఏర్పడిన జిల్లా. ఇది పూర్వపు కృష్ణా జిల్లాలోని కొన్ని మండలాలను విడగొట్టుట ద్వారా ఆవిర్బంచింది. జిల్లా పరిపాలనా కేంద్రం విజయవాడ. విజయవాడ రాష్ట్రానికి సాంస్కృతిక నగరంగా పేరొందింది. ఇక్కడి   కనకదుర్గ దేవాలయం  ప్రముఖ పుణ్యక్షేత్రం.
జిల్లా చరిత్ర
ఉమ్మడి కృష్ణా జిల్లాను మూడుగా విభజించి, విజయవాడతో కూడి ఉత్తరాన ఉన్న ప్రాంతానికి ఎన్టీఆర్ జిల్లాగా ఏర్పరచారు. కొంత భాగాన్ని ఏలూరు జిల్లా లో కలిపారు. ఉమ్మడి ఆంధ్రప్రదేశ్ రాష్ట్రానికి మూడు సార్లు ముఖ్యమంత్రిగా పనిచేసిన నందమూరి తారక రామారావు జ్ఞాపకార్ధం  ఈ జిల్లాకు ఎన్.టి.ఆర్ జిల్లా అని పేరు పెట్టారు. జిల్లాలోని 3 రెవెన్యూ డివిజన్లులో విజయవాడ రెవెన్యూ డివిజను గతంలో ఏర్పడిందికాగా, నందిగామ రెవెన్యూ డివిజను, తిరువూరు రెవెన్యూ డివిజను పునర్వ్యవస్థీకరణ భాగంగా కొత్తగా ఏర్పడ్డాయి.
భౌగోళిక స్వరూపం
జిల్లాకు తూర్పున ఏలూరు జిల్లా,పశ్చిమాన గుంటూరు జిల్లా, పల్నాడు జిల్లా, నల్గొండ జిల్లాలు, ఉత్తరాన ఖమ్మం జిల్లా, దక్షిణాన కృష్ణా జిల్లా ఉన్నాయి. ఈ జిల్లాలో కృష్ణానది ప్రవహిస్తోంది. మెట్టప్రాంత మండలాలతో పాటు డెల్టా మండలాల్లో సాగునీటి అవసరాల కోసం కృష్ణా నది నీటిని వినియోగించుకునే సౌకర్యం ఉంది. విజయవాడ నుండి రాష్ట్ర రాజధాని అమరావతి జాతీయ రహదారి 65 ద్వారా 21.9 కి.మీ. దూరంలో ఉంది.
కొండలు
జిల్లాలో ప్రధాన కొండ నందిగామ, విజయవాడ పట్టణముల మధ్య 24 కిలోమీటర్ల పరిధిలో ఉంది. దానిని కొండపల్లి అని పిలుస్తారు. జమ్మలవాయిదుర్గం, మొగల్రాజపురం, ఇంద్రకీలాద్రి జిల్లాలోని ఇతర ప్రముఖ కొండలు. కనకదుర్గ దేవాలయం ఇంద్రకీలాద్రి కొండ మీదనే ఉంది.
నీటివనరులు
thumb|ఉమ్మడి కృష్ణా జిల్లా నీటి పారుదల వ్యవస్థ|alt= ఉమ్మడి కృష్ణా జిల్లాలో కృష్ణా నది ముఖ్యమయిన నది. బుడమేరు, మున్నేరు, తమ్మిలేరు ఇతర నదులు. కృష్ణా నది బంగాళా ఖాతంలోకి హంసలదీవి, నాచుగుంట వద్ద కలుస్తుంది. ఇవి కాక జిల్లాలో చిన్న కొండవాగులు కూడా ప్రవహిస్తాయి. ఇవి జయంతి, కట్టలేరు, ఇప్పలవాగు, ఉప్పుటేరు, తెల్లేరు, బళ్ళలేరు, ఇంకా నడిమేరు. ప్రపంచ ప్రసిద్ధి గాంచిన కొల్లేరు సరస్సులో కొంత భాగం కృష్ణా జిల్లాలో ఉంది. నాగార్జునసాగర్ ప్రాజెక్టు, కృష్ణా డెల్టా, చింతలపూడి ఎత్తిపోతల పథకం, తమ్మిలేరు, పోలవరం ముఖ్యమైన పెద్ద, మధ్య తరహా నీటి పారుదల ప్రాజెక్టులు.
జనాభా గణంకాలు
2011 జనాభా లెక్కల ప్రకారం, జిల్లా జనాభా 22,18,591. జనాభాలో షెడ్యూల్డ్ కులాలు 4,06,350 (18.32%), షెడ్యూల్డ్ తెగలు 82,101 (3.70%) ఉన్నారు. జిల్లా జనాభాలో 90.12% తెలుగు, 6.90% ఉర్దూ, 1.43% లంబాడీ భాష  వాడుకలోవుంది.
రహదారి రవాణా సౌకర్యాలు
జిల్లాలో 321 గ్రామాలకు ఆర్.టీ.సీ ద్వారా రవాణా సేవలున్నాయి.
విద్యా సౌకర్యాలు
2011 జనాభా లెక్కల ప్రకారం 74.43 అక్షరాస్యత ఉంది.